cyanic-selkie/wikianc huggingface dataset:
Fylkesvei 858
Ryatunnelen ble åpnet 29. september 2011 og erstattet fergeforbindelsen mellom Larseng og Vikran.
Ray Wilson (musiker)
Ray Wilson (født 8. september 1968 i Dumfries i Skottland) er en skotsk vokalist, mest kjent som vokalist i grunge-bandet Stiltskin og som vokalist for Genesis fra 1996 til 1997. Han har også spilt i bandene Guaranteed Pure og Cut, samtidig som han har en solokarriere gående.
Sprint-VM på skøyter 1981
Verdensmestere ble Karin Enke, Øst-Tyskland for damer, Frode Rønning, Norge for herrer.
Forsvarets innsatsmedalje
Forsvarets innsatsmedalje er en norsk militær medalje innstiftet i 1992. Den tildeles av Forsvarssjefen.
Forsvarets innsatsmedalje var først en operasjonsmedalje. Fram til 1994, da tildeling opphørte, var medaljen en deltagermedalje for deltakelse i internasjonale operasjoner. I 2009 ble medaljen gjenopptatt, men som en utmerkelse for spesiell innsats i strid. Dette er videreført i statuttene fra 2012, som bestemmer at medaljen kan tildeles personell som har vist uvanlig tapperhet og mot i farefulle operasjoner og kamphandlinger. Ved særlig fortjenstfull innsats tildeles medaljen med rosett.
Utførelse
Forsvarets innsatsmedalje er rund og i bronse eller gull. Adversen har et oppoverrettet sverd med en eikegrener på hver side. Reversen har skriften «FOR DIN INNSATS» med en eikegren over og under. Eikeløv og eikegrener benyttes i militær symbolikk og representerer tapperhet, styrke og patriotisme. Medaljen har forskjellig farge på båndet etter oppdraget den har vært delt ut for. Fargene skal ha tilknytning til det aktuelle stedet. Dersom en person tok del i flere operasjoner ble medaljen delt ut på nytt med den aktuelle båndfargen.
Forsvarets innsatsmedalje som operasjonsmedalje
Medaljen ble i årene 1991 til 1994 delt ut til norsk militært personell som tok del i farefulle, spesielle, militære operasjoner innen eller utenfor Norge. Medaljen var da utført i bronse. Den ble også utdelt til utenlandsk militært personell som ytet bistand til norske væpnede styrker på en fortjenestefull måte. Oppdraget skulle normalt vare over to måneder, men særlige forhold kunne tilsi at medaljen blir delt ut for kortere oppdrag. Personell som har deltatt aktivt i kamphandlinger eller har vist særlig innsats i farefulle oppdrag, kan tildeles medaljen med rosett.
Medaljen har blitt delt ut for operasjoner i Saudi-Arabia (1991) og på Balkan (1994). Den ble etter dette lenge ikke utdelt for andre operasjoner, da Forsvarets operasjonsmedalje og Forsvarets medalje for internasjonale operasjoner overtok. Båndet for operasjoner i Saudi-Arabia i forbindelse med Gulfkrigen bar farger fra Kuwaits flagg, mens båndet for UNPROFOR på Balkan hadde fargene rødt, hvitt, blått og gult hentet fra de daværende flaggene for Bosnia-Hercegovina, Kroatia og Makedonia.
Medaljen for innsats på Balkan ble i 1995 også tildelt med rosett for særlig innsats i farefullt oppdrag i forbindelse med at internasjonale styrker kom den beleirede byen Maglaj til unnsetning.
Forsvarets innsatsmedalje som stridsdekorasjon
Tildeling av Forsvarets innsatsmedalje ble 20. mai 2009 bestemt gjenopptatt med tilbakevirkende kraft fra 1. april 2005. Medaljen med rosett kunne nå tildeles «norsk og utenlandsk militært personell som har deltatt i farefulle, spesielle militære operasjoner utenfor landets grenser under kamphandlinger, og utmerket seg ved tapperhet og mot utover det som normalt kan kreves.» Den kunne tildeles bare en gang for innsats i samme operasjonsområde. Den rangerer som den fjerde og siste i kategorien for utmerkelser som det norske Forsvaret tildeler for mot og tapperhet i direkte stridskontakt, etter Krigskorset med sverd.
Forsvarets innsatsmedalje med rosett hadde samme grunnleggende utforming som tidligere, men er nå i gullfarget metall. Båndet ble gjort forskjellig og alltid utstyrt med en rosett i gull. Medaljen fikk bånd med ny utforming for hvert operasjonsområde der norske styrker deltar i internasjonale operasjoner, likevel slik at båndets kanter alltid er i de norske flaggfargene. Dette tilsvarer måten Forsvarets operasjonsmedalje utstyres med bånd på.
Etter gjenopptagelsen ble Forsvarets innsatsmedalje med rosett tildelt for innsats i Afghanistan, da med bånd i fargene til Afghanistans flagg, tre sentrale striper i svart, rødt og grønt.
Statuttene for Forsvarets innsatsmedalje ble endret 1. januar 2012. Medaljen kan heretter «tildeles norsk militært personell som har deltatt i farefulle, spesielle operasjoner og kamphandlinger, besluttet av norske politiske myndigheter. Vedkommende må ha utmerket seg ved tapperhet og mot ut over det som normalt kan kreves. Innsatsmedaljen kan tildeles med rosett for særlig fortjenstfull innsats. Da kreves en aktiv deltagelse i kamphandlinger eller en særlig innsats i farefulle oppdrag.» Personell som gjør seg fortjent til medaljen på ny, får en barre på medaljebåndet. En og samme person kan få inntil tre barrer. Personell som på nytt gjør seg fortjent til medaljen med rosett, får en ekstra rosett på båndet, også i slike tilfeller maksimalt tre. Også utlendinger kan tildeles Forsvarets innsatsmedalje.
Det er fra 2012 innført en regel om at Forsvarssjefen kan frata medaljen den som har vist seg uverdig til å bære den.
Fra 2012 er medaljebåndet endret og har nå «fargene fra Norges flagg og Forsvarsgrenenes farger. Ytterst rødt, dernest en hvit stripe som følges av en mørkeblå farge og med lyseblå farge i midten. De røde, blå og lyseblå stripene er like brede. Lik på begge sider mot midten.» Selve medaljen har samme utseende som tidligere.
I 2013 ble det utdelt tolv eksemplar av Forsvarets innsatsmedalje med rosett og i 2014 fem medaljer.
Ringnes Park
Ringnes Park er et eiendomsutviklingsprosjekt i Oslo hvor den gamle tomta til Ringnes bryggeri på Grünerløkka er gjort om til boliger og moderne næringsbygg. Ringnes Park inneholder blant annet matbutikk, treningssenter, barnehage, frisørsalong, blomsterforretning og jernvarehandel. Kvartalet er avgrenset av Toftes gate (Oslo) i øst, Sannergata (Oslo) i sør, Thorvald Meyers gate (Oslo) i vest, og Biermanns gate (Oslo) i nord. Dermed ligger den akkurat innenfor Bydel Sagene.
Byggherrer er Orkla eiendom og Macama Invest.
Simla
Simla (hindi: शिमला, Śimlā, og punjabi: Simla) er hovedstad i delstaten Himachal Pradesh i India. Befolkning er på ca. 163,000. Byen ligger på en fjellrygg i ca. 2,200 meters høyde. Simla er universitetsby og har en lufthavn, som ligger ca. 20 km fra byen. Den ligger ca. 115 km fra Chandigarh, som er nærmeste store by, og 365 km fra New Delhi, den nasjonale hovedstaden.
Demografisk består befolkningen av punjabier, men der bor også en del tilflyttede tibetanere.
Simla ble annektert av britene i 1819 etter gurkhakrigen. På det tidspunktet var det kjent for et tempel for hinduisme. Fra 1912 til 1947 var byen sommerhovedstad i Britisk India.
Byen er utgangspunkt for Kalka-Simla Railway som går fra Kalka til Simla.
Simla ligger i den nordvestlige delen av Himalaya. Med en gjennomsnittlig høyde på 2397,59 meter moh., ligger byen spredt på en fjellrygg. Byen strekker seg nesten 9,2 km fra øst til vest. Det høyeste punktet i Simla, er åsen Jakhoo på 2454 meter.
Macama
Macama AS, tidligere Macama Invest er et norsk investeringsselskap etablert i 1999 med tilhold i Oslo.
Selskapet, som er kontrollert av Erik Bøhler, investerer i fast eiendom, aksjer, venture, fond og industri.
Total eiendomsportefølje er på ca. 130 000 m², fordelt på boliger, kontorer og kjøpesentra.
Asteroidespektralklasser
Asteroider blir tildelt en spektralklasse basert på emisjonsspekter, farge og noen ganger albedo. Disse klassene antas å samsvare med sammensetningen av asteroidens overflate. For små asteroider som ikke er lagdelte (differensierte) antas sammensetningen av overflaten å være lik asteroidens indre, mens man for større asteroider som 1 Ceres og 4 Vesta vet at de er differensierte.
Dagens klassifisering
Dagens klassifisering ble påbegynt av Clark R. Chapman, David Morrison og Ben Zellner i 1975 med tre kategorier: C for mørke og karbonrike objekter, S for steinete (silikatrike) objekter, og U for de som ikke passet inn i kategoriene C or S. Denne klassifiseringen har siden blitt utvidet og klargjort.
Det finnes for tiden flere klassifiseringssystemer i bruk, og selv om de etterstreber en gjensidig overensstemmelse så er ganske mange asteroider sortert i forskjellige klasser av de forskjellige klassifiseringssystemene. Dette skyldes av hvert system bruker forskjellige kriterier for sin klassifisering. De to mest vanlig brukte klassifiseringene er beskrevet under:
Tholens klassifisering
Det mest vanlig brukte klassifiseringssystemet i mer enn et tiår har vært det som David J. Tholen først introduserte i 1984. Denne klassifiseringen ble utviklet på bakgrunn av bredbåndspektra (mellom 0,31μm og 1,06μm) innsamlet under Eight-Color Asteroid Survey (ECAS) på 1980-tallet, i kombinasjon med albedo-målinger Det opprinnelige oppsettet var basert på 978 asteroider.
Dette systemet omfatter 14 typer, hvorav de fleste asteroidene havner i en av tre brede kategorier, og flere mindre typer, som er som følger (med de største type-eksemplene i parentes): De mindre klassene: Objekter har noen ganger blitt tildelt en kombinert type, som for eksempel CG, i tilfeller hvor deres egenskaper har samsvart med en kombinasjon av hva som er typisk for flere klasser/typer.
SMASS klassifisering
Dette er en nyere klassifisering som ble introdusert av Schelte J. Bus og Richard P. Binzel i 2002, basert på Small Main-Belt Asteroid Spectroscopic Survey (SMASS), som omfattet 1447 asteroider. Denne undersøkelsen produserte spektra med langt høyere oppløsning enn ECAS, og var dermed i stand til å løse mange flere smale spektrale trekk. Det ble imidlertid observert innen et smalere bånd av bølgelengder (0.44μm til 0.92μm), og albedo ble heller ikke vurdert. Asteroidene ble sortert i 24 typer, og det ble så langt som mulig søkt å holde seg til Tholens klassifisering, gitt forskjellene i data. Flertallet av himmellegemene faller igjen innen de tre brede kategoriene C, S, og X, med noen få uvanlige objekter kategorisert i flere mindre typer:
Et betydelig antall små asteroider havnet i kategoriene Q-, R- og V-type, som hos Tholen var representert med et enkelt objekt i hver kategori. I SMASS-klassifiseringen blir hver asteroide bare tildelt en enkelt type.
Noen få jordnære objekt har spektra som skiller seg sterkt from alle SMASS-klassene. Dette er antagelig fordi disse objektene er mye mindre enn de som observeres i Hovedbeltet, og de kan dermed ha yngre og mindre omformede overflater, eller være sammensatt av en mindre variert miks av mineraler.
Vurdering
Disse klassifiseringssystemene forventes å bli utviklet videre og/eller erstattet etterhvert som forskningen på området gjør framskritt. For tiden er imidlertid spektralklassifiseringen basert på de to ovennevnte grovoppløste spektroskopiske undersøkelsene fra 1990-tallet fremdeles standard. Forskerne har ikke klart å bli enige om et bedre system, hovedsakelig på grunn av vanskelighetene med å framskaffe detaljerte målinger som er konsistente for et stort utvalg av asteroider (dvs spektra med bedre oppløsning, og ikke-spektrale data som tetthet ville være til stor hjelp).
De tre hovedgruppene av asteroider antas å være beslektet med de tre typene av meteoritter:
DS «Snefond» (1898)
DS «Snefond» ble bygget ved Stavanger Støberi & Dok, som byggenummer 33. Hun ble levert til skipsreder Sigval Bergesen i november 1898.
Krigsforlis
1. april 1917 var DS«Fjelland» (ex «Snefond») på vei fra Hisken til Hull med sild. Skipet ble stanset av den tyske ubåten U-54 ført av Kapitänleutnant Volkhard von Bothmer. DS «Fjelland» blir skutt i senk 50 nautiske mil sørvest-vest av Utsira. 1 av mannskapet omkommer.
Owen Pallett
Michael James Owen Pallett (født 7. september 1979 i Mississauga) er en fiolinist og sanger fra Toronto, Ontario, Canada, og vinner av Polaris Music Prize.
Pallet er hovedmedlemmet av bandet Final Fantasy, som i realiteten er ett soloprosjekt, selv om Leon Taheny også blir kreditert som trommespiller og lydtekniker. Navnet Final Fantasy er en hyllest til den velkjente Final Fantasy-spillserien, som Pallett er fan av. De to første albumene hans ble utgitt under navnet Final Fantasy, mens det tredje blir utgitt under navnet Owen Pallett, etter press fra spillselskapet Square Enix.
Når han spiller konserter, spiller Pallett fiolin inn i en sampler, styrt av fotpedaler. Denne looper tilbake en eller fler av hans tidligere innspilte musikalske fraser. Samtidig spiller han nye deler som skaper en helt spesiell liveopplevelse.
Pallett har tidligere opptrådt som fiolinist med bandet Arcade Fire. Han skrev strengemusikken på albumene Funeral og Neon Bible.
Biografi
Pallets far er en kirkeorganist, som gav ham en bakgrunn innen klassisk musikk. Fra han var barn lærte han å spille klassisk fiolin, og komponerte sitt første stykke i en alder av 13. Noen nevneverdig komposisjoner inkluderer noe av musikken til spillet Traffic Department 2192, til filmer, og han komponerte også to operaer da han gikk på universiteter. Utenom indiemusikken, har han bidratt til Bang on a Can, Vancouver CBC Orchestra og Fine Young Classicals.
Han mener selv musikken hans er preget av hans seksuelle orientering. Han har sagt (fritt oversatt): «Om musikken jeg skriver er «homsete», så kommer antageligvis det av at jeg er homofil, men det betyr ikke at jeg lager musikk om seksualiteten spesielt.»
Pallet mottok en "æresbachelor" for komposisjonen fra universitetet i Toronto i 2002.
Musikk
12. februar 2005 ble debutalbumet Has a Good Home sluppet av the Blocks Recording club (noen ganger kalt 'BlocksBlocksBlocks') en Toronto-basert label, hvor han er et grunnleggende medlem. Adventure.exe fra albumet ble brukt i en serie av reklamer i 2006, av Orange i Storbritannia Pallet mente ikke å selge sangen til dette formålet, men bruken ble autorisert grunnet en kommunikasjonsfeil med selskapet Tomlab. Alt Pallett tjente fra dette ble donert til Leger uten grenser
Pallet sitt andre album, He Poos Clouds ble sluppet juni 2006, men videoen for, regissert av Jesse Ewles, ble utgitt 1. mars 2006. Albumet består av kun stringkvartettarrangementer. Åtte av de ti sangene handler om de ulike typene magi, beskrevet i rollespillet Dungeons & Dragons. Det var dette albumet som vant ham Polaris Music Prize. Pallett var ukomfortabel med å vinne en pris, sponset av ett mobiltelefonselskap, så han gav pengene til band han likte som trengte økonomisk støtte.
Hans tidligere prosjekter inkluderer et tredelt Torontobasert band, Les Mounches, nå oppløst. Han var en gang fiolinist for ett annet Torontoband som het Picastro, og spilte en kort periode keyboard i SS Cardiacs (med Leon Taheny, Jessie Stein and Michael Small i 2005). Pallett har også spilt inn og turnert med Jim Guthrie, The Luyas, The Hidden Cameras, Royal City, The Vinyl Cafe, Gentleman Reg, og Arcade Fire. ), sangen "This is the dream of Win & Regine" er inspirert av den siste gruppen Win Butler og Régine Chassagne, og er en spøk på en sang av Dntel kallt, "(This Is) The Dream of Evan and Chan."
11. november 2006 annonserte Pallet på et fanforum ett nytt album dengang kalt Heartland som skulle bli utgitt fra midt til sent i 2007, men senere, 9. juli 2007, på CBC Radio One programmet Q sa han at det ikke ville bli utgiyy tidligere enn midten av 2008. I det samme intervjuet kunne han avklare at albumet skal hete Heartland, og at det skal handle om "Ingentinghet"
Pallet har blitt hyllet for sine konserter, hvor han spiller fiolin inn i en looppedal, en teknikk tidligere brukt av musikere som Andrew Bird og KT Tunstall. Pallett bruker Max/MSP for å lage en multi-lydspors loop som sender fiolinsignalet til forsterkere rundt om på scenen.
Pallet har deltatt i remixer for band som Stars ("Your Ex-Lover Is Dead," for "Redux" albumet Do You Trust Your Friends), Grizzly Bear og Bloc Party. Han skrev også strengarrangementer for det kanadiske bandet "Immaculate Machine" på deres album fra 2007, Fables, og Fucked up, på deres album fra 2006 Hidden world. Han skrev også strengarrangementer for Beirut album The Flying Club Cup hvor han også hadde gjestevokal på noen sanger. I den siste tiden har han også bidratt med det orkesterielle for solodebuten til Arctic Monkeys sin frontmann Alex Turner (sammen med Miles Kane, som The Last Shadow Puppets), med tittelen "The Age of the Understatement". Pallet har også vært dirigent for the London Metropolitan Orchestra da han skulle spille inn dette prosjektet.
I 2007 ble sangen "This Is The Dream Of Win & Regine" brukt i en reklame for Wiener Stadtwerke, uten at Pallet hadde gitt dem lov. I stedet for søksmål, kontaktet Pallet og hans agent Susanne Herrndorff selskapet, for at de skulle sponse en musikkfestival for dem. Resultatet ble en festival kalt Maximum Black Festival, hvor noen av artistene var Final Fantasy(Owen Pallett), The Dirty Projectors, Deerhoof, Frog Eyes, Max Tundra, Six Organs Of Admittance m.m. De spilte i Wien, Berlin og London. I september 2007 gjorde de ett take-away show med akustisk musikk, foreviget av Vincent Moon.
I oktober 2007 slapp Final Fantasy en 7" vinyl på Tomlab sin "Alphabet Single series" (The letter "X"). To av sangene på "X" var spilt inn i Montreal, med Zach Condon fra bandet Beirut. Før albumet He Poos Clouds. Sangene "Hey Dad" og "What do you think will happen next?" blir begge spilt regelmessig på konserter. Sangen "Hey Dad" inneholder blant annet en lite melodi lånt fra nintendospillet "Super Mario Bros. 3". Nærmere bestemt musikken fra "Coin Heaven" (bonus/gjemt nivå). Sangen er ganske lik i melodi, tekst, tone og melodi som en annen av Pallett sine sanger – "→".
I mars 2008, under aliaset Final Fantasy spilte han sammen med Grizzly Bear's Ed Droste på en cover av Björks 'Possibly Maybe' som en del av Stereogums hylles til Björks album, 'Post'.
I juni 2009 på Luminato, Torontos årlige festival for kunst og kreativitet, gav Pallet del av konsertlydsporet til utendørsvisningen (på Yonge-Dundas Square) av den tyske stumskrekkfilmen Uhyggelige fortellinger (Unheimliche Geschichten) sammen med det kanadiske instrumentalbandet Do Make Say Think og electronicamusikeren Robert Lippok fra Berlin, Tyskland.
Stormsvale
Stormsvale (Hydrobates leucorhous) er en pelagisk overflatebeitende sjøfugl som tilhører gruppen stormfugler.
Utbredelse
Arten er rødlistet i Norsk rødliste for arter, til Sårbar (VU).
Norddalsbrua
Norddalsbrua, tidligere Nordalsenden bro, er ei jernbanebru av stål over Norddalen øst for Narvik i Nordland. Brua ble tatt i bruk da Ofotbanen ble åpnet i 1902, og var i bruk fram til 1988, da jernbanen ble lagt om i Norddalen. Brua er 180 meter lang. Største høyde over dalbunnen er 40 meter.
Brua ble konstruert i Tyskland og fraktet i deler til Norddalen. Der ble den montert på bare 4 1/2 måned. Den ble bygd fordi Forsvaret krevde at det skulle være minst ei større bru på banen, som skulle kunne sprenges om landet ble invadert av fiendtlige styrker.
Under nøytralitetsvakten i 1939 ble det murt skytestillinger (blokkhus) på vestsiden av Nordalen med skuddvidde mot broen.
Da tyskerne invaderte Norge 9. april 1940 (slaget om Narvik), unnslapp 200 norske soldater ut fra Narvik langs jernbanelinja, og la seg i stilling ved Nordalsbrua og (gamle) Bjørnfjell stasjon. Den 14. april ble det gitt ordre til at de norske styrkene skulle sprenge brua. Men minekamrene på brua viste seg å være frosset, slik at sprengningen måtte gjøres med frittliggende ladning av skytebomull. De norske styrkene manglet sprengstoff for å ødelegge den helt, og forsøk på å få sprengstoff fra Sverige ble avslått av den svenske øverstkommanderende. Men brua fikk bare mindre skader, og tyskerne reparerte den senere i løpet av relativt kort tid. Allerede den 4. mai kunne tyskerne ta den nyreparerte brua i bruk.
Senere ble Norddalsbrua forsterket til å tåle 25 tonns akseltrykk, og den ble reparert etter en avsporing i 1975. Da det ble snakk om å skifte ut brua på grunn av alderen, ble det i stedet bestemt å legge om jernbanen. Banen ble bygd et stykke videre opp Norddalen. Den nye traséen ble åpnet i 1988. Norddalsbrua er imidlertid bevart. Omkring 1 000 000 000 tonn malm ble transportert over brua mens den var i bruk.
En modell av Norddalsbrua står på Ofoten Museum.
I filmen Kampen om Narvik fra 2022 fremstilles det som om den mislykkede sprengningen av brua foregikk samtidig med trefninger mellom tyske og norske styrker på broa.
Curtiss XF-87
Curtiss XF-87 var et amerikansk allværs jagerfly.
Flyet, som skulle bli det siste militære fly bygget av Curtiss-Wright Corporation, var et av de første jetflyene som ble utviklet for avskjæring om natten ved hjelp av radar. Den første prototypen, som fikk det uoffisielle navnet «Nighthawk», var utstyrt med fire Westinghouse XJ34-WE-7 turbojetmotorer plassert i par i én nasell under hver vinge. Den andre prototypen, som fikk det uoffisielle navnet «Blackhawk», skulle derimot ha to General Electric J47-GE-15 motorer, og det var denne varianten som skulle settes i produksjon som F-87A.
Den andre prototypen fløy aldri, og 10. oktober 1948 ble XF-87 kansellert til fordel for utviklingen av F-89 Scorpion og F-94 Starfire.
Guadalajara (provins)
Guadalajara er en provins sentralt i Spania, nord i den autonome regionen Castilla-La Mancha. Den grenser til provinsene Cuenca, Segovia, Soria, Zaragoza og Teruel, samt regionen Madrid.
Provinsen har nærmere 240 000 innbyggere og dekker et område på om lag 12 167 km². Provinshovedstaden er Guadalajara, der om lag en tredjedel av innbyggerne i provinsen bor. Det er 288 kommuner i Guadalajara, men de fleste er landsbyer med mindre enn 200 innbyggere.
Yoichiro Nambu
I 1952 ble han invitert til Institute for Advanced Study in Princeton i New Jersey for å studere. Han flyttet til University of Chicago i 1954 og ble utnevnt til professor i 1958. Han fikk sitt amerikanske statsborgerskap i 1970.
Karl Johan Aarsæther
Karl Johan Aarsæther (født 29. oktober 1920, død 5. desember 1971 i Ålesund) var en norsk motstandsmann under andre verdenskrig. Han ble dekorert med Krigskorset med sverd, Norges høyeste utmerkelse, for sitt hemmelige arbeid i organisasjonen Antrum i Ålesund og på Sunnmøre.
Før Aarsæther dro til Storbritannia var han medlem av Torsvik-gruppen som drev med eksport av flyktninger i englandsfarten. Han forlot Norge ombord på MK «Nordnes» 19. januar 1941.
Antrum ble etablert tidlig i 1942 og var organisert av det britiske Special Operations Executive (SOE) med utgangspunkt i mannskap fra Kompani Linge, som etablerte egne organisasjoner av medhjelpere i sine distrikter. Gruppen opererte lenge uavhengig av Milorgs ledelse, men ble i 1945 omgjort til Milorg D 21/1. Aarsæther var leder for denne organisasjonen. Han vekslet på ledervervet med sin bror, Knut Aarsæther. Antrum-organisasjonen drev etterretning mot tyske militære mål i det okkuperte Norge og etablerte radiostasjoner. Den drev også flyktningtrafikk til Storbritannia og bisto agenter, som hadde sabotasjeoppdrag i Norge. Særlig tyske skipsbevegelser var viktige militære mål og Aarsæther kunne som telegrafist rapportere verdifull informasjon om disse, da Ålesund var en viktig havn. Antrum bygget etter hvert også opp hjemmestyrker. Fra 1944 ble disse trenet til å beskytte viktige mål ved et tysk nederlag, inkludert kraftverk, strømforsyning, samband og havneanlegg. Ved den tyske kapitulasjonen i mai 1945 var organisasjonen bygget opp til en styrke på 1100 mann, hvorav 900 kunne utrustes med våpen.
Kjølsnegler
Kjølsnegler (Limacidae) er bløtdyr og utgjør en familie av de skalløse landlevende lungesneglene. Bak på kroppen har kjølsnegler en langsgående forhøyning eller kjøl. Herav kommer gruppens navn.
Utseende
Kjølsnegler har en kappe, med en kappehule som fungerer som en lunge. De har ikke et synlig skall, og omtales gjerne som «nakensnegler», sammen med flere andre landlevende lungesnegler. Men dette er ikke helt riktig, de ekte nakensneglene lever i saltvann.
Hodet er velutviklet med fire tentakler, øyne og munn. Øynene sitter ytterst på det øverste paret med tentakler, det nederste paret tentakler har følere for lukt. Munnen har en tunge med små tagger, kalt raspetunge. Med den rasper den i seg deler av planter, som er det kjølsnegler hovedsakelig lever av.
Kjølsnegler har en kappehule som er en del av åndedrettet til sneglen, og den tjenestegjør som en lunge. Kappehulen mangler gjeller. Åpningen eller åndehullet er bak midten av kappa.
Siden familien mangler skall likner det på artene i familien skogsnegler (Arionidae), men skiller seg fra disse ved at kjølsnegler har en kjøl på den bakre delen av kroppen, samt at åpningen til kappehulen (åndehullet) er plassert bak midten av kappen. Kjølsneglene er dessuten gjennomgående lengre og smalere enn skogssneglene, som i større grad enn kjølsneglene er planteetere.
Levevis
Kjølsnegler lever av sopp, små dyr og plantemateriale som alger, som de skraper av større planter, stein o.l. med ei raspetungen. De fleste er altetere, men det finnes en del spesialiserte arter, slik som svartkjølsnegl som for det meste lever av lav.
Kjølsnegler er tvekjønnet. For å kunne legge egg kreves allikevel to snegler, som under paringen, befrukter hverandre. De legger hver flere hundre egg. De nyklekkete sneglene ser ut som miniatyrer av de voksne individene.
Kjølsnegler er vert for parasitter, særlig fluer i gruppen Sciomyzidae.
Fylkesvei 376 (Akershus)
Fylkesvei 376 (Fv376) i Akershus gikk mellom Stalsberghagen i Skedsmo og kommunegrensen mot Lørenskog ved Bassengåsen i Rælingen. Veien var 807 meter lang.
2019 ble veien del av fylkesvei 1516.
Gjentatt straffeforfølgning
Gjentatt straffeforfølgning (latin ne bis in idem) eller dobbeltstraff betegner at en straffesak blir tatt opp på ny etter at den først er blitt endelig avgjort. I norsk rett kan en straffesak ikke reises på ny hvis den er avgjort ved rettskraftig dom. Etter Den europeiske menneskerettskonvensjons syvende tilleggsprotokoll artikkel 4 må en sak avvises hvis den tidligere er endelig avgjort. Også FNs konvensjon om sivile og politiske rettigheter artikkel 14 inneholder et slikt forbud. Disse konvensjonene er inkorporert i norsk rett gjennom menneskerettsloven av 1999. Unntak fra prinsippet gjøres der det foreligger grunnlag for gjenåpning (tidligere kalt gjenopptakelse) (nye bevis av vesentlig betydning eller lignende).
Vilkår
Etter Den europeiske menneskerettskonvensjon skal en straffesak mot en borger (eller et foretak) avvises hvis en sak om det samme forhold mot det samme rettssubjekt tidligere er endelig avgjort i en straffesak i den samme stat. Begrepene «straff» og "straffesak" må tolkes i lys av reglene i Menneskerettskonvensjonen slik de er fortolket av Den europeiske menneskerettsdomstol (EMD). Det er ikke avgjørende om det nasjonale rettssystem har definert saken som en straffesak eller reaksjonen som straff. Man kan altså tenke seg at et forvaltningsvedtak avskjærer påtalemyndigheten fra å reise straffesak for det samme forholdet, eller at en avgjørelse i straffesak hindrer forvaltningen i å treffe et vedtak som rammer borgeren.
I praksis er det viktig å merke seg at det ikke er tilstrekkelig for avvisning at sakene omhandler «straff» i konvensjonens forstand. I mange saker blir hovedproblemet om andre vilkår (endelig avgjort, samme forhold osv) er oppfylt.
I Norge har Høyesterett truffet avgjørelse i mange saker om dette spørsmålet, flere ganger i plenum, og problemstillingene må anses som juridisk kompliserte.
Det er avgjørende om den nye saken dreier seg om "samme forhold" som den første. I mange saker har både Høyesterett og EMD lagt til grunn at samme faktiske handling kunne være forskjellige forhold, rettslig sett. Etter EMDs storkammerdom av 2009 i saken Zolotukjin mot Russland er det på det rene at det avgjørende er om de to sakene dreier seg om samme faktiske forhold. Høyesterett har lagt det samme til grunn i en avgjørelse i 2010. [http://www.domstol.no/DAtemplates/Article____22014.aspx?epslanguage=NO Rt. 2010 s. 72]
Sakstyper
I Norge var det spørsmål om tilleggsskatt etter ligningsloven som først ble tatt opp i rettsapparatet. I 2000 fant Høyesterett at forhøyet tilleggsskatt var straff etter EMK. I 2002 kom Høyesterett i plenum til at ileggelse av forhøyet tilleggsskatt sperret for straffesak. I 2006 fant Høyesterett i plenum at ordinær tilleggsskatt ikke sperret for straffesak. (Se nå riksadvokatens retningslinjer av 2009 om Zolotukhin-dommen, som gjør at plenumsavgjørelsen ikke lenger har samme betydning.)
Akan
Akan er et niger-kongospråk som snakkes i Ghana. Akan er et begrenset tonespråk.
Gjentatt straffeforfølgning
Dommer avsagt av Norges Høyesterett
Gjentatt straffeforfølgning etter en lovovertredelse er i strid med Den europeiske menneskerettskonvensjon (protokoll 7 artikkel 4). På fire år har Høyesterett avsagt mer enn ti slike avgjørelser; inndragning av førerkort, inndragning av gjenstander brukt til en straffbar handling, og disiplinærstraff i fengsler i form av reduserte dagpenger. Enkelte av disse avgjørelsene med strafforfølgning medfører samtidig tilleggsskatt og utestenging fra retten til dagpenger ved arbeidsløshet. Tvangsplassering etter barnevernloven § 4-24 overfor barn på grunn av alvorlig eller gjentatt kriminalitet ble i 2003 regnet som straff. (Det ble senere avgjort at slik tvangsplassering likevel ikke sperret for straffeforfølgning.)
Høyesterettsdommer Jens Edvin A. Skoghøy kritiserer i lederartikkelen i Lov og Rett 2003 s. 449-50 Høyesteretts tre kjennelser 23. september 2003 om at konkurskarantene ilagt ved skjellig grunn til mistanke om straffbare forhold i forbindelse med konkursen, ikke er til hinder for senere straffesak om disse forholdene. To av disse sakene ble imidlertid brakt inn for menneskerettsdomstolen, som 1. februar 2007 fant at klagene var åpenbart ugrunnede («Manifestly ill-founded») – riktig nok bare delvis med samme begrunnelse som Høyesterett hadde brukt.
Dommer ved Den europeiske menneskerettsdomstol
Flere saker er reist mot Norge ved EMD, uten at det per juni 2010 er konstatert at Norge har brutt denne bestemmelsen overfor sine borgere.
Straffebegrepet i Tilleggsprotokoll 7 artikkel 4 sammenholdt med Menneskerettskonvensjonens artikler 6 og 7
I 2008 og 2009 kom EMD imidlertid i to andre avvisningsavgjørelser til at det eldre prinsipp om sammenfall gjaldt. Vekten av de siste avgjørelsene svekkes av at EMD ikke kommenterer avgjørelsene fra 2007, men samtidig kan det diskuteres om de tre avgjørelsene fra 2007 har påvirket rettsstillingen så mye når andre dommere i EMD ikke en gang nevner dem.
I februar 2009 kom EMD i storkammersaken Zolotukhin mot Russland til at straffebegrepet i P7-4 måtte ses "i lys av" prinsippene fra EMK artikkel 6. Antakelig er koblingen til straffebegrepet i EMK artikkel 6 løst opp, men det er per juni 2010 ikke endelig avklart hvor stor forskjellen er.
Litteratur
Jon Petter Rui: Forbudet mot gjentatt straffeforfølgning, Oslo, Universitetsforlaget, 2009 ISBN 978-82-15-01283-4.
Jens Edvin A. Skoghøy: Konkurskarantene, EMK og Høyesterett, Lov og Rett 2003 s. 449-450.
Inge Lorange Backer: Dobbeltstraff og rolleforståelse, Lov og Rett 2003 s. 577-578. (Svar på Skoghøys leder vist til like ovenfor)
Christian Remo Nicolaisen
Christian Remo Nicolaisen (født 2. oktober 1992 i Trondheim) er en norsk tidligere ishockeyspiller som spilte for klubbene  Rosenborg IHK, Graz 99ers, Grüner Allianseidrettslag, Manglerud Star,  Prinsdalen Wheels og Storhamar Dragons. Hans posisjon var forward.
Han ble tatt opp i Storhamars A-stallen i 2009/2010-sesongen, og fikk sin debut mot Manglerud Star borte september 2009. Sesongen 2011/2012 tok han et pauseår fra Storhamar for å spille i Østerrike og spilte for Graz 99ers og jobbet i Graz, men var tilbake i klubben etter nyttår. Nicolaisen	spilte også for Grüner Allianseidrettslag, Manglerud Star og Prinsdalen Wheels, han la opp i 2016. Hans moderklubb er Rosenborg IHK, der han har spilt på Junior Elite.
Kim Arne Sletten
Kim Arne Sletten (født 8. juli 1986) er en norsk roadracingfører fra Mo i Rana.
Sletten kjører for Arctic Circle Motorsportklubb og har i løpet av sin karriere vunnet flere mesterskap:
Afar (språk)
Afar er et kusjittisk språk som snakkes i Afar i Etiopia, i Eritrea og Djibouti. Man antar at det har 1,5 millioner brukere i folkegruppen afarer, men det er bare mellom én og tre prosent som kan skrive det. Som de andre østkusjittiske språk har det ordrekkefølgen subjekt–objekt–verb. Språkets nærmeste slektning er saho.
I Eritrea er afar ett av ni nasjonalspråk som formelt nyter lik status, selv om tigrinya og arabisk har størst utbredelse i offisiell bruk. Det er daglige programmer i radio og det finnes også en oversatt versjon av Eritreas grunnlov. Men i skolesammenheng foretrekker afartalende arabisk, som mange av dem bruker som andrespråk.
I Afar-regionen i Etiopia brukes det i noen få skoler, men amharisk er regionens bruksspråk.
Arctic Circle Motorsportklubb
Arctic Circle Motorsportklubb (ACM) er en forening ved Arctic Circle Raceway i Mo i Rana med grupper innen roadracing og classic roadracing.
Foreningen ble stiftet etter et brudd i NMK Rana, hvor alle motorsykkelførerne meldte seg ut og stiftet egen klubb. Den er tilsluttet Norges idrettsforbund gjennom Norges motorsportforbund.
Simen Viker Brekke
Simen Viker Brekke (født 19. oktober 1991 i Oslo) er en norsk ishockeyspiller. Han spiller løper på A-laget til Vålerenga som også er moderklubben hans. Simen Viker Brekke har også spilt aldersbestemt landslag, u16-u18-u20 og representert Norge i U18 WC og U20 WJC.
Simen Viker Brekke ble i sesongen 2011/2012 lånt ut til Frisk Asker, der han spilte 21 seriekamper.
Han har studert medisin ved Masaryk-universitetet i Tsjekkia. I 2019 tok han medisinsk embetseksamen med graden MUDr. ved Masaryk-universitetet i Tsjekkia.
Knox Lee gasskraftverk
Det stod ferdig utbygd i 1956–1974. Brenselkilden er naturgass.
Danzhouhua
Danzhouhua (kinesisk: 儋州話 / 儋州话) er en av de mange dialekter eller språk som tilhører den større språkgruppe som går under navnet kinesisk. Dialekten bestraktes som en variant av kantonesisk og tales av ca 400 000 personer i fylket Danzhou på øya Hainan.
Norsk Militært Tidsskrifts medalje for besvarelse av prisoppgave
Norsk Militært Tidsskrifts medalje for besvarelse av prisoppgave ble stiftet av Kristiania militære samfund 20. juli 1860 til fremme av militær vitenskap.
Det skulle hvert år settes opp fire oppgaver, men dette er nå endret slik at priskomitéen enten kan velge et tema eller legge opp til frie besvarelser. Besvarelsene skal ha militærfaglig eller sikkerhetspolitisk tema av historisk eller samtidig karakter. De godkjente svarene skal belønnes med en medalje i gull, sølv eller bronse etter kvaliteten på svaret. Opprinnelig var det også en pengepremie knyttet til prisen, men denne gikk ut i 1878. Den er nå innført igjen i form av et stipend der beløpet varierer etter medaljens valør. Besvarelser som premieres trykkes i Norsk Militært Tidsskrift eller offentliggjøres på annen måte.
Medaljen deles ut på samfunnets stiftelsesdag,1. mars. Den er godkjent til bruk på norsk militær uniform, der den rangerer som den fremste i «Gruppe 4: Andre norske utmerkelser».
På adversen har medaljen en fremstilling av Pallas Athene, med sverd i den ene hånden og en bokrull i den andre, sammen med en løve og en ugle. Løven er kronet og har en øks, en referanse til Norges riksvåpen. På reversen er det en eike- og laurbærkrans med ordene «MILITAIRE TIDSSKRIFTS PRISMEDAILLE» over tre linjer innenfor. Mottakerens navn og årstallet for tildelingen er gravert inn på randen. Medaljen skal bæres i et blått bånd med røde og hvite kantstriper. Fargene er de samme som i Norges flagg.
PLANELM-medaljen
PLANELM-medaljen er en dansk militær medalje.
Den blir delt ut til personell som er tilknyttet Planning element-staben i SHIRBRIG (Multinational United Nations Standby Forces High Readiness Brigade) i Danmark.
Medaljen har på advers teksten «SHIRBRIG PLANELM» rundt FN-flagget, og er nummerert på revers. Den har et medaljebånd i fargene blått, rødt, hvitt, rødt, blått. Medaljen kommer i sett med miniatyr og båndstripe.
Snø og ild
Snø og ild, med undertittelen en musikal om Umberto Nobile og Roald Amundsen i luftskip over Nordpolen, ble skrevet av Arne Berggren og Sigrid Edvardsson, med musikk av Asbjørn Ruud. Musikalen hadde premiere 13. oktober 2007 i Varangerhallen i Vadsø.
Hovedrollene spilles av Lars Jacob Holm som Umberto Nobile og Reidar Sørensen som Roald Amundsen. Musikalen er produsert av Teaterfabrikken 70°N 30°Ø i samarbeid med Musikk i Finnmark.
Córdoba (provins i Spania)
Córdoba (arabisk: قرطبة, Qurṭuba) er en provins sør i Spania, nord i den autonome regionen Andalucía. Den grenser til provinsene Málaga, Sevilla, Badajoz, Ciudad Real, Jaén og Granada.
Provinsen har et areal på 13 550 km² og rundt 800 000 innbyggere. 40 % av disse bor i provinshovedstaden Córdoba. Provinsen har 75 kommuner.
Hassan Kamranifar
Hassan Kamranifar (persisk: حسن کامرانی فر; født 19. april 1972 i Teheran) er en iransk fotballdommer, som dømmer i iransk liga. Han ble FIFA-dommer i 2001, og dømmer som assistentdommer/linjedommer. Han har dømt ett verdensmesterskap i fotball, i Fotball-VM 2010 (der han var assistentdommer for Khalil Al Ghamdi fra Saudi-Arabia), samt i Afrikamesterskapet 2010 og under Sommer-OL 2008. Kamranifar skal også dømme under VM i fotball 2014.
Rana Racing Security
Rana Racing Security er en forening i Mo i Rana for banemannskaper og funksjonærer ved Arctic Circle Raceway. Foreningen har også bidratt under arrangementer ved andre asfaltbaner, og hadde oppgaver under Rally Norway.
Foreningen ble stiftet i 2004 etter at motorsykkelførerne i NMK Rana brøt ut og startet egen forening, Arctic Circle Motorsportklubb.
Kalka-Shimla Railway
Kalka-Shimla Railway er en smalsporet jernbane (762 mm) i nordvest-India som går i en av verdens mest fjellrike traseer fra Kalka til Shimla. Den er kjent for en fantastisk utsikt over åser og omliggende landsbyer.
Strekningen er totalt på 96 km, med en høydeforskjell på 1420 m mellom endestasjonene (Kalka 656 moh., Shimla stasjon 2076 moh.). Turen tar som oftest 5 1/2 time. Jernbanen er en del av Mountain Railways of India som ble skrevet inn på UNESCOs verdensarvliste i 1999, Kalka-Shimla Railway ble inkludert 2008.
Referanser
科纳尔克
SRW Cogen gasskraftverk
SRW Cogen gasskraftverk er et varmekraftverk i Orange County, i delstaten Texas i det sørlige USA. Anlegget har en installert produksjonskapasitet på 450 MW fordelt på 3 turbiner. Operatør er energiselskapet SRW Cogeneration LP.
André Sørvik
André Sørvik (født 1993 i Oslo) er en norsk ishockeyspiller. Han spiller løper for Vålerenga. Moderklubben er Furuset Ishockey.
SRW Cogen gasskraftverk
Det stod ferdig utbygd i 2001. Anlegget har kogenerasjon. Brenselkilden er naturgass.
Norges Lotteforbunds hederstegn
Norges Lotteforbunds hederstegn er en utmerkelse som tildeles av Norges Lotteforbund (NLF). Den ble innstiftet i 1990. Hederstegnet deles ut til norske militære eller sivile personer som har lagt ned et særlig viktig arbeid for til fremme av NLFs formål.
Utforming
Hederstegnet er utformet som en medalje til å bære i bånd. Medaljen er rundt 30 mm i diameter og har på avers NLFs merke, en skive med fargene fra Norges flagg, omgitt av en eikekrans i gullfarget metall. Nederst på kransen står bokstavene «NLF». Reversen er uten motiv.
Medaljen er opphengt i et lilla medaljebånd med to gule striper.
Tildeling
Alle medlemmer i organisasjonen kan foreslå personer til hederstegnet. Forslag behandles av en særskilt komité. Både sivile og militære kan tildeles utmerkelsen, men bare norske statsborgere. Tildeling skjer etter enstemmig vedtak av organisasjonens landsstyre.
Bæring på uniform
Medaljen er godkjent for bæring på norsk militær uniform, og ligger i gruppe 4: Andre norske dekorasjoner. Gruppen omfatter utmerkelser tildelt av private norske organisasjoner, så vel som utmerkelser innstiftet av Forsvaret, men uten kongelig godkjennelse. Medaljen rangerer som nr. 17 i denne gruppen og ligger i mellom Tysklandsbrigadens veteranmedalje og FNs fredsprismedalje 1988.
Gaupnefjorden
Gaupnefjorden er en ca. fire kilometer lang fjordarm av Lustrafjorden i Luster kommune i Sogn og Fjordane. Innerst i Gaupnefjorden ligger tettstedet Gaupne nederst i Jostedalen, der Jostedøla renner ut i fjorden. følger stranda vestover rundt fjorden fra Ongulsneset og forlater den ved Marifjøra. Det har vært fiske av sild og brisling i fjorden.
Jostedølas nedbørsfelt på 861 km2 består av 27 % bre, vannføringen i elven avhenger derfor både av nedbør og bresmelting og kan noen år være større enn nedbøren. Elven har en flomtopp ved snøsmelting og senere en ved bresmeltingen. 90 % av avløpet til fjorden skjer mai til september (før regulering i forbindelse med kraftutbyggingen). Det er registrert vannføring på 455 m2/s. Elvevannet legger seg som et lag over det salte sjøvannet (på grunn av tetthetsforskjellen). Elvens løp i deltaet har forandret seg merkbart i historisk tid og slik at strømmen som på 1960-tallet gikk i langs vestsiden av fjorden i 1979 gikk midtfjords. Fjorden er omgitt av steile fjellsider som fortsetter under vann med helning på 20-35 grader. Fjordbunnen heller fra 50 meters dyp innerst til 400 meter ytterst. Elvens materialtransport (i form av slam) innebærer en sedimentasjon i fjorden på 10 til 20 cm/år nær elveosen, og 1 cm/år 2 km fra elveosen. Elven transporterer 50 000 til 100 000 tonn slam årlig. ved flommen i 1979 var vannføringen på det meste 800 m3/s. I 2010 var materialtransporten 123 000 tonn. Slamkonsentrasjonen er på det meste 1 g/liter.
Yushu (Yushu)
Befolkningen var på 75,500 innbyggere i 1999.
Samferdsel
Kinas riksvei 214 løper gjennom området. Den fører fra Xining i provinsen Qinghai til Jinghong i Yunnan.
Det andre slaget ved Bull Run
Generalmajor Thomas J. «Stonewall» Jackson marsjerte i en stor bue utenom unionshæren og truet Popes forsyningslinjer til Washington, D.C. ved å ta forsyningsdepotet i Manassas Junction. Mens Jackson tiltrakk seg unionshærens oppmerksomhet, brøt resten av Lees hær under generalløytnant James Longstreet seg gjennom nordstatenes linjer i slaget ved Thoroughfare Gap. Pope var sikker på at han hadde fanget Jackson og samlet hovedstyrken av sin hær mot ham.
Jackson holdt ut under angrepene mens Longstreet med sine fem divisjoner nærmet seg unionshæren, tilsynelatende var ikke Pope klar over trusselen mot hans venstre flanke som ble ettertrykkelig knust under et stort masseangrep med 25 000 mann. Bare baktroppen som grep inn, forhindret katastrofe ved seig motstand mot Longstreets styrker, Pope måtte trekke seg tilbake med den slagne unionshæren fram til Centreville i Virginia.
Styrker
Etter kollapsen til generalmajor George B. McClellans Peninsula-felttog i syvdagersslaget i juni 1862, utnevnte president Abraham Lincoln John Pope til å lede den nyopprettede Army of Virginia. Pope hadde hatt noe suksess på den vestlige krigsskueplassen, og Lincoln lette etter en mer aggressiv general enn McClellan.
Unionens Army of Virginia var delt inn i tre korps på 51 000 menn under generalmajorene Franz Sigel (1. korps), Nathaniel P. Banks (2. korps) og Irwin McDowell som ledet den tapende unionshæren i det første slaget ved Bull Run (3. korps). Deler av tre korps (3., 4. og 6.) fra McClellans Army of the Potomac og generalmajor Ambrose Burnsides 9. korps (ledet av generalmajor Jesse L. Reno) sluttet seg til slutt til Pope i kampoperasjoner. Dermed steg styrken til totalt 77 000 menn.
På Konføderasjonens side var general Robert E. Lees Army of Northern Virginia organisert i to «vinger» eller «kommandoer» på rundt 55 000 menn. «Høyre ving» ble ledet av generalmajor James Longstreet, den venstre av generalmajor Stonewall Jackson. Kavaleridivisjonen under generalmajor J.E.B. Stuart var tilknyttet Jacksons ving.
Bakgrunn
Popes oppdrag hadde to mål: Beskytte Washington og Shenandoah Valley og trekke de konfødererte styrkene bort fra McClellan ved å bevege seg i retning Gordonsville. På grunnlag av hans erfaring i kamper med McClellan i syvdagersslaget, regnet Lee med at McClellan ikke var en trussel mot ham på Virginiahalvøya, og han følte ikke behov for å holde alle sine styrker i direkte forsvar av Richmond. Dette gjorde at han kunne flytte Jackson til Gordonsville for å avskjære Pope og beskytte Virginia Central Railroad.
Lee hadde større planer i tankene. Siden unionshæren var delt mellom McClellan og Pope og de stod langt fra hverandre, så Lee muligheter for å knuse Pope før han igjen vendte oppmerksomheten sin mot McClellan. Han sendte generalmajor A.P. Hill for å slutte seg til Jackson med 12 000 menn. 3. august beordret øverstkommanderende Henry W. Halleck McClellan om å sette i gang sin tilbaketrekning fra halvøya og dra tilbake til Nord-Virginia for å støtte Pope. McClellan protesterte og satte ikke i gang forflytningen før 14. august.
Fra 22. til 25. august utkjempet de to arméene en rekke mindre trefninger langs Rappahannock. Kraftig nedbør gjorde at elva steg, og Lee klarte ikke å fremtvinge en krysning. På dette tidspunktet ankom forsterkninger fra Army of the Potomac fra halvøya. Lees nye plan ovenfor alle disse ytterligere styrkene som gjorde ham tallmessig underlegen, var å sende Jackson og Stuart med halve hæren på en marsj på utsiden av flanken til Pope for å avskjære hans kommunikasjonslinje, Orange & Alexandria Railroad. Pope ville da være tvunget til å trekke seg tilbake og kunne beseires mens han beveget seg og var sårbar. Jackson dro den 25. august og nådde Salem (dagens Marshall) den kvelden.